**Incertitudine**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La început,

mi s-a oprit toatã lumina în piept

şi am devenit opacã.

Lucrurile au curs spre mine,

unele pentru a se oglindi în inima mea,

altele atrase de lumina orbitoare…

Treptat, am devenit un zid

pe care se sprijinã lumina

ca o iederã

ce se înalţã,

şi se înalţã…

Am ajuns sã dau cu mâna la o parte

lumina verde

ca sã pot vedea lucrurile

de dincolo de mine.

Acum privirea mea şi-a inversat direcţia.

Mã uit în abisuri pe care nu le visam

pânã mai ieri.

Vãd atomi care se ciocnesc

cu mişcãri browniene,

vãd fractali-secunde

care concentreazã în ei eternitatea lucrurilor

ce au rãmas captive în inima mea.

Sunt ca un embrion în mijlocul luminii.

Aştept sã mã renascã lumina,

dar nu ştiu ce voi fi.

Simt ca un foşnet de ape

sau un foc ce mocneşte,

simt o adiere de vânt

sau aripi ce dau sã creascã

asemenea seminţelor din pãmânt.

Dar nu ştiu încã ce voi fi…